אברהם אסולין

הרב אברהם אסולין (סביב ה'תקכ"ה, 1765 - טבת ה'תקצ"ב, 1832) היה מקובל, פוסק הלכה, אב בית הדין ורבה של מרקש בראשית המאה התשע עשרה.

 קורותיו 
נולד לאביו רבי שלמה שהיה מקובל מחכמי העיר מרקש.ע"פ מצבת קבורתו: "החכם השלם והכולל הדיין המצוין חסידא קדיש (ה)[א] ופרישא המקובל האלהי הרב הכולל כמוהה"ר אברהם בר החכם השלם החסיד העניו המקובל האלהי כמוהה"ר שלמה אסולין זלה"ה". למד אצל חכמי העיר. לא יאוחר משנת ה'תק"פ, צירפו את רבי אברהם לכהן כדיין בבית הדין בראשותו של רבי שלמה אסבאג. חודשים קצרים לאחר מכן רבי שלמה נפטר, ובית הדין עבר להנהגתו של רבי משה אסבאג. לאחר פטירת האחרון בשנת ה'תקפ"ה, רבי אברהם ירש את תפקידו וכיהן כרבה של העיר ואב בית הדין תחתיו. הדיינים שכיהנו בבית דינו של רבי אברהם, היו רבי אברהם פינטו הקטן, רבי דוד צבאח, רבי מימון פינטו ורבי אלעזר חזן.ראו: שו"ת רבי דוד צבאח ובית דינו אה"ע סימנים א, ד, ח, ט,. חושן משפט סימן ל, ועוד.

בית הדין התכתב עם שאר בתי הדין במרוקו, כדוגמת בית הדין בסאלי בראשות הרבנים יעקב ורפאל ביבאס,ראו 'משפטים צדיקים' ח"א סימנים מא, מב. בית הדין בטנג'יר בראשות רבי אברהם טולידאנו,ראו: 'משפטים צדיקים' ח"א סימן מד. בית הדין ברבאט בראשות רבי אברהם אביטבול ורבי אהרן אלמליח,ראו משפטים צדיקים ח"א סימן מ. בית הדין במקנס בראשות רבי יעקב בירדוגו,ראו 'שופריה דיעקב' ח"ב סימן עד-ה. בית הדין בפאס.ראו 'משפטים צדיקים' ח"א סימן לו.

רבי אברהם עסק בספר הזוהר וספרי קבלה נוספים.מתוך מצבת קבורתו: "תורת אמת הייתה בפיהו ספר הזוהר וספרא דצניעותא".

נפטר במרקש בחודש טבת שנת ה'תקצ"ב. נזכר בפיוט לחכמי המערה במרקש.ראו: מצבות מראכש עמ' לז.

לאחר פטירתו ירש אותו רבי אברהם פינטו הקטן בתפקיד אב בית הדין ורב העיר.

 משפחתו 
ביתו נישאה לרבי אפרים אביטבול, שהיה מחכמי העיר.פרפראות לחכמה עמ' קע"א: "מליצה שיסדתי לבת הרב הכולל כמוהר"ר אברהם אסולין זלה"ה, אשת הה"ר אפרים אביטבול (ע"ע) בפקידת חודשה חדש מרחשון שנת מראשו"ן לפ"ק". [תקצ"ז].

 חיבוריו 
חידושים על התנ"ך ומאמרי חז"ל - מקצתם נעתקו בספרים שונים של חכמי מרקש.ראו לדוגמה: ס' פרפראות לחכמה עמ' פח: שמעתי מהחכם כה"ר אברהם אסולין נר"ו. ע"כ. מביא חידוש ממנו משכיל לדוד פ' בהעלותך.

חידושים על הרא"ם - בכתב יד.כ"י מכון בן צבי 760.

פסקי דין - מפוזרים בספרי חכמי מרוקו.

 הערות שוליים 

קטגוריה:רבנים מרוקאים
קטגוריה:יהדות מרקש
קטגוריה:מרקש: רבנים
קטגוריה:מקובלים
קטגוריה:אבות בתי דין
קטגוריה:נפטרים ב-1832